Едгар Алън По
Песен

Превод от английски: Теменуга Маринова, 2001

chitanka.info

Песен[0]

Видях те в сватбения ден,

        когато в руменец бе ти.

Край теб, от щастие смутен,

        светът обичаше. Обичаше и ти.

В очите — нежна светлина

        (не бе възможна друга.)

Аз свеждах поглед към пръстта

        от хубостта принуден.

Руменина — момински свян —

        все някога ще се стопи,

макар и да изгаря плам

        гърдите му, уви,

на този, който в сватбен ден

        видя как в руменец си ти.

Край теб, от щастие смутен,

        светът обичаше. Обичаше и ти.

[0] Стихотворението е посветено на Сара Елмира Ройстър Поетът пристигнал в Ричмонд в разгара на сватбата й. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.